Strekningen mellom Hinna og Araberget ble nedgradert fra riksvei til fylkesvei 18. desember 2012 da Solasplitten ble åpnet. Diagonalen mellom Boganes og europavei 39 var tidligere en arm av E39. Den var senere en tid tilordnet Fv510, til den ble en arm av fylkesvei 44. Siden sommeren 2019 er Fv510 blitt utvidet med en arm fra Rv44 ved Ganddal Godsterminal, over Jærbanen, til Fv505 ved Vagle. Denne skal ved ferdigstillelse gå helt til E39 Bråstein, og er primært rettet mot tungtrafikk.